Wadden itsasoa

Wadden itsasoa (nederlanderaz: Waddenzee, alemanez: Wattenmeer, behe-alemanez: Wattensee edo Waddenzee, danieraz: Vadehavet, mendebaldeko frisieraz: Waadsee) hego-ekialdeko Ipar Itsasoko marearteko zabalgunea da.

Bere biodibertsitate hain inportantea da ezen 2009an UNESCOk bere herbeheretar eta alemaniar eskualdeak Gizateriaren Ondare izendatu baitzuen.

 Geografia 
Ipar-mendebaldeko Europa kontinentala eta Frisiako uharteen artean kokatuta dago, hiru estatutan banatzen delarik: Herbehereak, Alemania eta Danimarka. Den Helderretik (Herbehereak) Esbjergeraino (Danimarka) 500 kilometro luze den kostaldea hartzen du eta 10.000 km²-ko azalera dauka.

 Bioaniztasuna 
Fauna aberatsaren barruan, hegazti migratzaileak azpimarratzekoak dira lehenik eta behin. Lokatzetan eta ur-ertzetan dabiltzan txoriak, ahateak, antzarak, kaioak eta txenadak, besteak beste. Itsas-ugaztunen artean, itsas txakur arruntak, itsas txakur grisak, mazopak eta izurde muturzuriak bertako espezieak dira.

 Parke Nazionalak 
Ingurunea babesteko Parke Nazionalak sortu dira. Alemaniak hiru parke sortu ditu bakoitza dagokion estatuak kudeatzen duelarik:
 Saxonia Beherea
 Hanburgo
 Schleswig-Holstein

Danimarkak ere Parke Nazionala eratu du 2010an.

 Iruditegia 

 Ikus, gainera 
 Hezeguneak

 Kanpo estekak 
 Wadden Sea World Heritage (UNESCO).

Kategoria:Ipar Itsasoa
Kategoria:Europako hezeguneak
Kategoria:Alemaniako Ramsar lekuak
Kategoria:Danimarkako Ramsar lekuak
Kategoria:Herbehereetako Ramsar lekuak
Kategoria:Gizateriaren Ondarea Danimarkan
Kategoria:Gizateriaren Ondarea Herbehereetan
Kategoria:Europako itsasoak